Johannes Høsflot Klæbo

| Johannes Høsflot Klæbo |
| --- | --- |
 Klæbo Seefeldin MM-kilpailujen palkintoseremoniassa vuonna 2019.
Henkilötiedot
Koko nimi:  Johannes Høsflot Klæbo
Syntynyt: 22. lokakuuta 1996 (ikä 28) Trondheim, Norja
Uran tiedot
Seura:  Byåsen IL
Laji:  maastohiihto
Maailmancup
Kaudet:  2016–
Voitot:  94
Palkintokorokkeella:  121
 Tietolaatikko päivitetty 15. helmikuuta 2025 
  [ Muokkaa Wikidatassa ]   
| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Kultaa | Pyeongchang 2018 | sprintti (p) |  |
|  Kultaa | Pyeongchang 2018 | 4×10 km viesti |  |
|  Kultaa | Pyeongchang 2018 | parisprintti (v) |  |
|  Kultaa | Peking 2022 | sprintti (v) |  |
|  Kultaa | Peking 2022 | parisprintti (p) |  |
|  Hopeaa | Peking 2022 |  4×10 km viesti |  |
|  Pronssia | Peking 2022 | 15 km (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Seefeld 2019 | sprintti (v) |  |
|  Kultaa | Seefeld 2019 | 4×10 km viesti |  |
|  Kultaa | Seefeld 2019 | parisprintti (p) |  |
|  Kultaa | Oberstdorf 2021 | sprintti (p) |  |
|  Kultaa | Oberstdorf 2021 | 4x10 km viesti |  |
|  Kultaa | Oberstdorf 2021 | parisprintti (v) |  |
|  Kultaa | Planica 2023 | sprintti (p) |  |
|  Kultaa | Planica 2023 | 4x10 km viesti |  |
|  Kultaa | Planica 2023 | parisprintti (v) |  |
|  Kultaa | Trondheim 2025 | sprintti (v) |  |
|  Kultaa | Trondheim 2025 | 10 km (p) |  |
|  Kultaa | Trondheim 2025 | yhdistelmäkilpailu |  |
|  Kultaa | Trondheim 2025 | 50 km (v) |  |
|  Kultaa | Trondheim 2025 | 4×7,5 km viesti |  |
|  Kultaa | Trondheim 2025 | parisprintti (p) |  |
|  Hopeaa | Planica 2023 | yhdistelmäkilpailu |  |
|  Hopeaa | Planica 2023 | 50 km (p) |  |
|  Pronssia | Lahti 2017 | sprintti (v) |  |
Johannes Høsflot Klæbo (s. 22. lokakuuta 1996 Trondheim) on norjalainen maastohiihtäjä, viisinkertainen olympiavoittaja ja 15-kertainen maailmanmestari, joka edustaa seuratasolla Byåsen IL:ää. Hän on voittanut maailmancupin kokonaiskilpailun neljä kertaa ja sprintticupin viidesti. Yksittäisten osakilpailuvoittojen lukumäärällä mitattuna Klæbo on maailmancuphistorian menestynein mieshiihtäjä. Hyvät nopeusominaisuudet ovat tuoneet hänelle Suomessa lempinimen ”Rakettimies”, minkä lisäksi häntä on verrattu Usain Boltiin.
Klæbo debytoi maailmancupissa jo 19-vuotiaana, ja hän saavutti ensimmäisen kokonaiskilpailun voittonsa kolmannella kaudellaan 2017–2018. Samana vuonna hänestä tuli kolminkertainen olympiavoittaja. Poikkeuksellisen nuorena ansaitusta menestyksestä johtuen CNN tituloi hänet ”Norjan Justin Bieberiksi” suositun teinitähden mukaan. Vuosien 2019 ja 2021 välillä Klæbo juhli kuutta maailmanmestaruutta ja nosteli maailmancupin kristallipalloa neljä kertaa. Olympiavuoden 2022 alussa hän voitti Tour de Skin yli kahden minuutin erolla ennen Aleksandr Bolšunovia, jota pidettiin hänen vakavimpana kilpailijanaan. Hän saavutti Pekingissä pidetyistä talviolympialaisista lopulta neljä mitalia, joista kaksi oli kultaisia.
Vuoden 2025 MM-kilpailut järjestettiin Klæbon kotikaupungissa Trondheimissa, ja ne olivat hänen siihenastisen uransa kohokohta. Hän voitti kaikki kuusi lajia, mikä oli historiallinen saavutus.
Osa pitää Klæboa kaikkien aikojen parhaana maastohiihtäjänä. Hänet on mainittu Klæbo-juoksun keksijäksi.